OpenLLM-France/wikimedia huggingface dataset:
# Hàrpina

Hàrpina (grec antic: Ἅρπινα) era una antiga ciutat del districte de la Pisàtida, a l'Èlida, situada a la riba dreta del riu Alfeu a la via que anava a Herea. Es trobava a 20 estadis de l'hipòdrom d'Olímpia.
Es deia que la ciutat va ser fundada per Enòmau, fill d'Ares, que li va posar el nom de la seva mare la nimfa Harpinna, una de les filles del déu-riu Asop. Pausànias va veure les ruïnes de la ciutat. Hàrpina estava situada vora un rierol anomenat Parteni segons Estrabó, Harpinat segons Pausànias. Les ruïnes de la ciutat s'alcen sobre una carena una mica cap al nord de la vila de Miráka, actualment anomenat Archaia Pisa, on hi ha dos petits rierols a banda i banda de la carena; l'oriental sembla ser el Parteni i l'occidental l'Harpinat.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 1527. ISBN 9788441224223.
* ↑ Smith, William (ed.). «Harpina». Dictionary of Greek and Roman Geography (1854). [Consulta: 24 desembre 2020].
# Serebrianka

* No s'ha de confondre amb Serebrianka (riu).
Serebrianka - Серебрянка (rus) - és un poble de l'óblast de Bélgorod, a Rússia. El 2010 tenia 101 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Pla de la Serra (Cabdella)

El Pla de la Serra és una plana de muntanya del terme municipal de la Torre de Cabdella, en el seu terme primigeni, al Pallars Jussà.
Està situat dalt de la muntanya al nord-oest del poble de Cabdella, al vessant sud-oriental del Pic de l'Espada, a l'esquerra de la vall del riu de Riqüerna.

## Enllaços externs

* Institut Cartogràfic de Catalunya
# Riu Portugués

El riu Portugués (Portugues River) és un riu de Ponce (Puerto Rico). Té el seu origen en el Turó Guilarte, Situat a la part occidental del barri Portugués al municipi limítrof d'Adjuntas (Puerto Rico), just al nord de Ponce, desembocant en el Mar Carib després de recórrer per uns 27,6 quilòmetres (17,3 milles).

## Vegeu també

* Riu Chiquito.

## Referències

* ↑ Ramon Marin. Las Fiestas Populares de Ponce. Page 187.
* ↑ «Obed David Cintrón González. Los ríos y embalses de Adjuntas.». Arxivat de l'original el 2011-07-14. [Consulta: 6 novembre 2010].
# Hassane Bandé

Boureima Hassane Bandé (nascut el 30 d'octubre de 1998) és un futbolista professional burkinés que juga de davanter per l'AFC Ajax de l'Eredivisie.

## Referències

* ↑ Boureima Hassane Bandé naar Ajax (Dutch). Ajax. 4 de desembre de 2017.

## Enllaços externs

* Hassane Bandé, Fitxa a Soccerway
# Hockey Club Forte dei Marmi

El Hockey Club Forte dei Marmi és un club d'hoquei patins de la ciutat de Forte dei Marmi, en la costa d'Itàlia. El club fou fundat en 1962, tot i que es va tindre que refundar l'any 1995. Actualment disputa la Serie A1.

## Història

Després de 40 anys alternant la seva presència a les sèries C i B (dècada de 1960) i a la sèrie A (posteriorment Serie A1) i la sèrie B (des de la dècada de 1970 fins a la de 2000).
La temporada 1984-85 el club fou subcampió italià, aconseguint classificar-se per la Copa de la CERS de la següent temporada, on va acabar semifinalista, caient contra el Hockey Bassano.
L'època de màxima esplendor es produïria a la dècada de 2010, gràcies a l'arribada de destacats jugadors com els catalans Enric Torner i Pedro Gil. El club aconseguí tres lligues italianes consecutives (2013-14, 2014-15 i 2015-16), a la que se li sumà una quarta la temporada 2017/18. S'imposà a la Copa italiana de l'any 2017 contra el Hockey Valdagno a la final i guanyà tres Supercopes italianes, assolides al 2014 contra el Hockey Valdagno, al 2017 contra l'Amatori Lodi i al 2019 contra el Hockey Braganze. A nivell europeu, l'equip arriba a semifinals de la Copa d'Europa la temporada 2015/16.
Després de la dècada del 2010, l'equip segueix guanyant títols a nivell nacional, com una nova Supercopa la temporada 2021 i la Copa d'Itàlia al 2024.

## Palmarès

* 4 Lligues Serie A1: 2013/14, 2014/15, 2015/16 i 2017/18
* 2 Copes d'Itàlia: 2017 i 2024
* 4 Supercopes d'Itàlia: 2014, 2017, 2019 i 2021

## Referències

* ↑ «El Forte gana el 'scudetto'» (en castellà). Mundo Deportivo, 27-05-2014.
* ↑ «Éxitos en Italia y Portugal» (en castellà). Mundo Deportivo, 28-05-2015.
* ↑ «Otro ‘scudetto’ para el Forte» (en castellà). Mundo Deportivo, 02-06-2016.
* ↑ «Forte dei Marmi, ecco la prima Coppa Italia» (en italià). Tuttosport, 26-02-2017.
* ↑ «Hockey pista: Super-Forte = Supercoppa! Sconfitto il Valdagno 9-4» (en italià). Oasport, 28-09-2014.
* ↑ «El Forte dei Marmi se lleva la Supercopa de Italia» (en castellà). HockeyAsturias.com, 02-10-2017.
* ↑ Cassano, Michele. «Hockey pista, Supercoppa Italiana 2019: Forte dei Marmi cala il tris! Breganze battuto 5-1 nella decisiva gara di ritorno» (en italià), 25-09-2019. [Consulta: 25 març 2024].
* ↑ «Forte dei Marmi batte Lodi 6-3 ed è Campione d'Italia - Federazione Italiana Sport Rotellistici». [Consulta: 26 setembre 2017].
* ↑ «Il Forte dà l'assalto all'Europa. Semifinale con l'Oliveirense - Forte dei Marmi, Hockey, Sport Versiliatoday.it» (en italià). Versiliatoday.it, 13-05-2016.

## Enllaços externs

* Hockey Club Forte dei Marmi - Lloc web oficial (italià)
# Lin Chaopan

Lin Chaopan (en xinès: 林超攀, nascut el 27 d'agost de 1995) és un gimnasta xinès especialitzat en barres paral·leles. Va formar part de l'equip xinès que va obtenir la medalla de bronze en l'esdeveniment per equips dels Jocs Olímpics de Rio de Janeiro 2016. També va participar en els Campionat Mundials de Gimnàstica de 2013, 2014 i 2015. Ha obtingut diverses medalles en competicions per equips, a més d'una medalla d'or en barres paral·leles d'Anvers 2013 i plata en la barra horitzontal del Campionat Asiàtic de Putian 2012.

## Referències

* ↑ «LIN Chaopan». Arxivat de l'original el 2016-09-22. [Consulta: 9 agost 2016].
* ↑ «44th Artistic Gymnastics World Championships: Parallel Bars Results». Arxivat de l'original el 2015-03-25. [Consulta: 9 agost 2016].
* ↑ «5th Artistic Gymnastics Asian Championships: Horitzontal Bar Results». Arxivat de l'original el 2016-03-17. [Consulta: 9 agost 2016].

## Enllaços externs

* LIN Chaopan at the International Federation of Gymnastics (archive)
* LIN Chaopan at the International Federation of Gymnastics – alternate link (archive)
# Portugália Airlines

Portugália (Companhia Portuguesa de Transportes Aereos S.A.) és una aerolínia amb base a Lisboa, Portugal. L'aerolínia duu a terme vols regulars internacionals i domèstics des de Lisboa i Porto, a més de vols xàrter a Espanya, França, Itàlia, Alemanya, Regne Unit i Bèlgica. La seva principal base és l'Aeroport de Portela, Lisboa, amb un centre de connexió a l'Aeroport de Porto.

## Història

L'aerolínia va ser establerta el 25 de juliol de 1988 com una companyia per accions, però va haver d'esperar dos anys abans de poder començar a operar, a causa d'un endarreriment en la liberalització del transport aeri. Va començar les seves operacions el 7 de juliol de 1990 amb un vol des de Lisboa a Porto. També va volar des de Lisboa a Faro el mateix dia.
Va començar les seves operacions amb vols domèstics regulars i vols xàrter internacionals, atès que els vols internacionals regulars no estaven permesos en aquells dies sota la legislació portuguesa. Així les operacions internacionals regulars van començar al juny de 1992 des de Lisboa i Porto.
El Grup Espirito Santo (GES) posseïx el 84,34% de la companyia, la qual té 745 empleats. TAP Portugal té plans d'adquirir gairebé totes les accions de l'aerolínia que actualment estan en poder del Grup Espirito Santo. Una subsidiària de Portugália, PGA Express, opera serveis des de Lisboa a la Corunya i a Màlaga.

## Destinacions

Ciutats i aeroports servits per Portugália (a setembre de 2006):

### Domèstics

* Funchal (Aeroport de Madeira), Lisboa (Aeroport de Portela), Hub Porto (Aeroport Francisco Sá Carneiro).

### Europa
#### França

* Lió (Aeroport Internacional Saint-Exupéry)
* Marsella (Aeroport Marsella Provenze)
* Niça (Aeroport Internacional Cote d'Azur)
* París (Aeroport Charles de Gaulle)
* Tolosa de Llenguadoc (Aeroport Internacional Toulouse Blagnac)

### Itàlia

* Milà (Aeroport Internacional de Malpensa)

### Països Baixos

* Amsterdam (Aeroport de Schiphol)

### Espanya

* Barcelona (Aeroport Internacional de Barcelona)
* Bilbao (Aeroport Internacional de Bilbao)
* La Corunya (Aeroport Internacional de la Corunya)
* Madrid (Aeroport de Madrid-Barajas)
* Màlaga (Aeroport de Màlaga)
* Pamplona (Aeroport de Pamplona)

### Suïssa

* Zúric (Aeroport Internacional de Zuric)
# Devon rex

El Devon rex és una raça de gat originària d'Anglaterra. Té un pelatge curt i llis que forma suaus rínxols.

## Història

El primer exemplar va néixer a Devon (Regne Unit) el 1960, a través d'una mutació del pèl arrissat de dos gats comuns. Es van fer intents de creuar el devon amb el cornish rex, però només es van obtenir cadells de pèl llis, de manera que es va decidir que les dues mutacions de pèl arrissat eren incompatibles, i es classificà el devon com a raça separada amb estàndard propi. El devon rex té unes orelles realment grans, un cap petit i uns grans ulls ovalats. El miol que emet és molt suau. És un gat de naturalesa vigilant i afectuosa.

## Descripció

Els gats tenen tres tipus de pèl: pelatge, pel intermedi i pel inferior. L'abric del Devon Rex és inusual perquè hi ha poc pèl de guàrdia. El rínxol de la pell de Devon Rex és causat per una mutació i un gen diferents que els de Cornish Rex i el Gat rex alemany, i la cria d'un Devon amb qualsevol d'aquests gats dona com a resultat gats sense pelatge rex (arrissat). Els Devons, que són gats de mida mitjana, sovint s'anomenen "gats pixie" pel seu aspecte únic.

## Galeria

* Mascle devon rex adult.
* Femella devon rex.
* Devon rex blanc.
* El mateix devon rex mostrant la seva naturalesa juganera dins d'una caixa.

## Referències

* ↑ «Devon Rex Cat Breed Information | Purina» (en anglès britànic). purina.co.uk. [Consulta: 1r maig 2022].
* ↑ «Devon Rex Breed» (en anglès britànic). International Cat Association. [Consulta: 1r maig 2022].
* ↑ «Devon Rex Breed Standard». The Cat Fanciers' Association. [Consulta: 1r maig 2022].
* ↑ Clark, Ross D. Medical, Genetic & Behavioral Risk Factors of Devon Rex Cats (en anglès). Xlibris Corporation, 2017-01-23. ISBN 978-1-5245-5747-8.
* ↑ Robinson, Roy «Devon rex — A third rexoid coat mutant in the cat» (en anglès). Genetica, 40, 1, 01-12-1969, pàg. 597–599. DOI: 10.1007/BF01787384. ISSN: 1573-6857.
* ↑ Gandolfi, Barbara; Outerbridge, Catherine A.; Beresford, Leslie G.; Myers, Jeffrey A.; Pimentel, Monica «The naked truth: Sphynx and Devon Rex cat breed mutations in KRT71» (en anglès). Mammalian Genome, 21, 9, 01-10-2010, pàg. 509–515. DOI: 10.1007/s00335-010-9290-6. ISSN: 1432-1777. PMC: PMC2974189. PMID: 20953787.
* ↑ Filler, Serina (et al) «Selkirk Rex: Morphological and Genetic Characterization of a New Cat Breed». Journal of Heredity, 2012, pàg. 727–733.

## Vegeu també

* Gat britànic de pèl curt

## Enllaços externs

* Planeta Devon
* Sobre els orígens dels devons rex i les seves característiques físiques Arxivat 2011-10-12 a Wayback Machine.
* Rex Cat Club (UK)
* Rex Cat Association (UK) Arxivat 2008-12-23 a Wayback Machine.
* Scottish Rex Cat Club (UK)
# Roger Vailland

Roger Vailland (1907 - 1965) fou un escriptor francès.

## Llista d'obres

| Novel·la Drôle de jeu, premi Interallié, 1945 Les Mauvais coups, 1948 Cicle de novel·les L'Homme nouveau: Bon pied, bon œil, 1950 Un Jeune homme seul, 1951 Beau masque, 1954 325 000 francs, 1955 La Loi, premi Goncourt 1957 La Fête, 1960 La Truite, 1964 Teatre Héloïse et Abélard, premi Ibsen, 1947 Le Colonel Foster plaidera coupable, 1952 Monsieur Jean, 1959 Batailles pour l'humanité, 1954 Appel à Jenny Merveille, 1948, Revue Entretiens, extractes de La bataille de Denain (peça inacabada), 1970 Assaig Quelques réflexions sur la singularité d'être français, 1946 Esquisse pour un portrait du vrai libertin, 1946 Le Surréalisme contre la révolution, 1948 Expérience du drame, 1953 Laclos par lui-même, 1953 Éloge du Cardinal de Bernis, 1956 Les Pages immortelles de Suétone, 1962 Le Regard froid : réflexions, esquisses, libelles, 1945-1962, 1963 | Altres Viatges Boroboudour, voyage à Bali, Java et autres îles, 1951 Choses vues en Égypte, 1952 La Réunion, 1964 L'ensemble des 3 voyages, 1981 Prefacis i postfacis Les Liaisons dangereuses, Choderlos de Laclos. París, Club du Livre du Mois, 1955 Les Mémoires de Casanova, París, Club du Livre du Mois, 1957 Tableaux des mœurs du temps dans les différents âges de la vie, C.P.J. de Crébillon, París, Cercle du Livre précieux, 1959 Les Pléïades, de Gobineau. París, Le Livre de Poche, 1960 Sur Manon Lescaut, Éditions Lucien Mazenod, 1967 Altres Un homme du peuple sous la Révolution (amb Raymond Manevy), fulletó, 1937 Suède 1940, 1940 Corresponsalia de guerra (1944-45): La dernière bataille de l'armée De Lattre, 1945 La bataille d'Alsace, 1945 Léopold III devant la conscience belge, 1945 Le héros de roman, conferència, 1952 Obra pòstuma Écrits intimes, 1968 Lettres à sa famille, 1972 Le Saint Empire, 1978 Les Écrits journalistiques: Chronique des années folles à la Libération : 1928-1945, 1984 Chronique d'Hiroshima à Goldfinger : 1945-1965, 1984 La visirova, 1986 L'épopée du Martin-Siemens, 1991 Cortès, le conquérant de l'Eldorado, 1992 N'aimer que ce qui n'a pas de prix, 1995 Les hommes nus, novel·la escrita el 1924-25, 1996 |

## Referències

* ↑ Dictionnaire de la litterature francaise du XXe siecle.. France: Encyclopædia Universalis, [2016]. ISBN 2-85229-147-9.
# Mare de Déu de la Pietat (Sant Gregori)

La Mare de Déu de la Pietat és una capella del municipi de Sant Gregori (Gironès).

## Descripció

Petita capella dedicada a la Mare de Déu de la Pietat de planta rectangular amb absis semicircular posterior, construïda amb parets portants de rierencs, carreus a les cantonades i coberta de teula àrab a dues vessants. La façana principal és arrebossada i a la seva part superior hi ha un campanar d'espadanya descentrat i la porta d'accés té forma d'arc de mig punt fet amb dovelles de pedra. En una façana lateral hi ha un cos annexa, possiblement la sagristia. La coberta de la capella es troba acabada en ràfec d'una filera de teula i tres de rajol pintat, el rajol de la filera del mig és col·locat en punta de diamant. L'espai interior es desenvolupa en una sola nau coberta amb una volta de mig punt feta amb maçoneria. A la part de l'absis queden les restes d'un senzill retaule amb fornícules buides d'imatges.
Capella de l'antic mas abandonat de can Masagó, a llevant de la parròquia, fou construïda l'any 1412, tal com es llegeix a la inscripció gòtica de la dovella central de la porta.

## Referències

* ↑ «Goigs a la Mare de Déu de la Pietat de Constantins (Sant Gregori)». [Consulta: 2020].
* ↑ «Mare de Déu de la Pietat». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 desembre 2012].
* ↑ «Mare de Déu de la Pietat». [Consulta: 30 gener 2021].
# Paul Rabinowitz

Paul H. Rabinowitz (nascut el 1939) és professor de Matemàtiques de l'Edward Burr Van Vleck i professor d'Investigació Vilas de la Universitat de Wisconsin, Madison. Va rebre un doctorat de la Universitat de Nova York el 1966 sota la direcció de Jürgen Moser. De 1966 a 1969 es va dur a terme una designació postdoctoral a la Universitat Stanford. Treballa en el camp de les equacions diferencials en derivades parcials i en l'anàlisi no-lineal. Ell és el més conegut per la seva teoria de bifurcacions globals.
És el destinatari de nombrosos premis i honors, inclòs el Premi George David Birkhoff en el 1998. Va ser triat com a membre de l'Acadèmia Nacional de Ciències dels Estats Units el 1998. El 2012 es va convertir en membre de la Societat Americana de Matemàtiques.

## Referències

* ↑ https://www.amacad.org/publications/BookofMembers/ChapterR.pdf PDF; retrieved on 8 April 2009
* ↑ http://www.news.wisc.edu/9803
* ↑ http://www.ams.org/notices/199804/comm-birkhoff-prize.pdf
* ↑ List of Fellows of the American Mathematical Society, retrieved 2013-06-09.

## Enllaços externs

* Paul Rabinowitz at the Mathematics Genealogy Project
* Announcement of Election to National Academy Arxivat 2012-02-22 a Wayback Machine.
# Hippocampus bargibanti

Hippocampus bargibanti és una espècie de peix de la família dels singnàtids i de l'ordre dels singnatiformes.

## Morfologia

Els mascles poden assolir els 2,4 cm de longitud total.

## Distribució geogràfica

Es troba a Indonèsia, Papua Nova Guinea, Queensland (Austràlia) i Nova Caledònia.

## Referències

* 1 2 FishBase (anglès)
* ↑ Gomon, M.F., 1997. A remarkable new pygmy seahorse (Syngnathidae: Hippocampus) from south-eastern Australia, with a redescription of H. bargibanti Whitley from New Caledonia. Mem. Mus. Vict. 56(1):245-253.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Alice Schlesinger

Alice Schlesinger –en hebreu, אליס שלזינגר– (Herzliya, 26 de maig de 1988) és una esportista israeliana que competeix en judo (des de l'any 2015 ho fa sota la bandera del Regne Unit).
Ha guanyat una medalla de bronze al Campionat Mundial de Judo de 2009 i quatre medalles de bronze al Campionat Europeu de Judo entre els anys 2008 i 2017.

## Palmarès internacional

Representant a Israel :
| Campionat Mundial ||||
| Any | Lloc | Medalla | Categoria |
| 2009 | Rotterdam ( Països Baixos) | 3 | –63 kg |
| Campionat Europeu ||||
| Any | Lloc | Medalla | Categoria |
| 2008 | Lisboa ( Portugal) | 3 | –63 kg |
| 2009 | Tibilissi ( Geòrgia) | 3 | –63 kg |
| 2012 | Txeliàbinsk ( Rússia) | 3 | –63 kg |
| Representant a el Regne Unit ||||
| Campionat Europeu ||||
| Any | Lloc | Medalla | Categoria |
| 2017 | Varsòvia ( Polònia) | 3 | –63 kg |

## Referències

* ↑ «Alice Schlesinger» Arxivat 2011-09-18 a Wayback Machine. en Sports-reference.com (SR/Olympic Sports) (anglès)
* ↑ «Alice Schlesinger» en Judoinside.com (anglès)

## Enllaços externs

* Alice Schlesinger a JudoInside.com
* «Alice Schlesinger». Olympics at Sports-Reference.com. Sports Reference LLC. Arxivat 2011-09-18 a Wayback Machine.
* We support Alice Schlesinger Group (Facebook)
# Portulacaria

Portulacaria és un gènere de plantes angiospermes suculentes de la família de les didiereàcies, natives del sud del continent africà i de Kenya.

## Taxonomia

Aquest gènere va ser descrit per primer cop l'any 1787 pel botànic neerlandès Nikolaus Joseph Freiherr von Jacquin (1727-1817) a la publicació Collectanea ad botanicam, chemiam, et historiam naturalem spectantia, cum figuris.
El gènere havia format part de la família de les portulacàcies, però segons estudis moleculars de Reto Nyffeler i Urs Eggli, publicades a la revista Taxon l'any 2010, va passar a la família de les didiereàcies. Addicionalment, les proves filogenètiques també van mostrar concloentment que les espècies del gènere Ceraria havien de passar al gènere Portulacaria.

### Espècies

Dins d'aquest gènere es reconeixen les 7 espècies següents:
* Portulacaria afra Jacq.
* Portulacaria armiana van Jaarsv.
* Portulacaria carrissoana (Exell & Mendonça) Bruyns & Klak
* Portulacaria fruticulosa (H.Pearson & Stephens) Bruyns & Klak
* Portulacaria longipedunculata (Merxm. & Podlech) Bruyns & Klak
* Portulacaria namaquensis Sond.
* Portulacaria pygmaea Pillans

### Sinònims

Els següents noms científics són sinònims de Portulacaria:
* Sinònims homotípics
* Haenkea Salisb.
* Sinònims heterotípics
* Ceraria H.Pearson & Stephens

## Usos

Portulacaria afra normalment fa servir la fixació de carboni Via de 3 carbonis (o Hatch-Slack) però també pot canviar a la fixació de carboni del metabolisme àcid de les crassulàcies quan està estressat per la sequera.
És un menja local i les seves fulles són consumides pels pobles locals. També és popular internacionalment com a planta de jardí.

## Referències

* 1 2 3 4 «Portulacaria» (en anglès). Plants of the World Online. Royal Botanic Gardens. Kew. [Consulta: 7 gener 2023].
* ↑ «Portulacaria Jacq.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 7 gener 2023].
* ↑ Nyffeler, Reto; Eggli, Urs «New familial classification of Portulacineae Disintegrating Portulacaceae: A new familial classification of the suborder Portulacineae (Caryophyllales) based on molecular and morphological data». Taxon, vol. 59, núm.1, 01-02-2010, pàg. 227-240.
* ↑ Guralnick, L. J.; Ting, I. P. «Physiological Changes in Portulacaria afra (L.) Jacq. during a Summer Drought and Rewatering». Plant Physiology, 85, 2, 1987, pàg. 481-6. DOI: 10.1104/pp.85.2.481. PMC: 1054282. PMID: 16665724.
# Devon (desambiguació)

«Devon» té aquests significats:
* Devon, Anglaterra
* Devon (actriu porno)
* Illa Devon, Nunavut, Canadà
* Devonià
# Kutxki

Kutxki (en rus: Кучки) és un poble de l'óblast de Vladímir, a Rússia, segons el cens del 2010 tenia 109 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.